Virgo-sterrestelselswerm

Die **Virgo-sterrestelselswerm** is ’n sterrestelselswerm waarvan die middel sowat 53,8&nbsp;miljoen ligjare (16,5&nbsp;miljoen parsek) van die Aarde af is in die sterrebeelde Maagd en Berenike se Hare. Dit bevat sowat 1&nbsp;300 (en moontlik tot 2&nbsp;000) sterrestelsels en vorm die hart van die groter Virgo-superswerm, waarvan die Lokale Groep en dus die Aarde ook deel is. Daar word gereken die totale massa van die swerm is sowat 1,2&nbsp;biljoen sonmassas.

Baie van die helder sterrestelsels in die swerm, onder meer die reusagtige elliptiese sterrestelsel Messier 87, is in die laat 1770's en vroeë 1780's ontdek en in Charles Messier se katalogus van komeetagtige voorwerpe opgeneem. Messier het M87 beskryf as ’n newel sonder sterre en die ware aard daarvan is eers in die 1920's besef.

Die swerm onderspan ’n maksimum boog van sowat 8 grade met die middel in die sterrebeeld Maagd. Baie van die stelsels in die swerm kan met ’n klein teleskoop gesien word. Die helderste lid is die elliptiese stelsel Messier 49.

## Eienskappe 
duimnael|links|Hierdie foto van die Virgo-swerm wys die verstrooide lig tussen sy sterrestelsels. Die donker kolle is helder voorgrondsterre wat uit die foto verwyder is. Messier 87 is die grootste stelsel op die foto (links onder).
Die swerm is ’n taamlik heterogene mengsel van spiraal- en elliptiese sterrestelsels. Daar word geglo die spiraalstelsels is versprei in ’n langwerpige, uitgespreide filament, sowat vier keer so lank as breed, wat met die gesigslyn van die Melkweg langs strek. Die elliptiese stelsels lê nader aan die middel as die spiraalstelsels.

Die swerm is ’n versameling van drie kleiner groepe: Virgo A, wat gesentreer is om die elliptiese stelsel Messier 87, ’n tweede een wat gesentreer is om die lensvormige stelsel Messier 86 en Virgo B, wat om die elliptiese stelsel Messier 49 lê. Virgo A bestaan uit elliptiese, lensvormige en meestal gas-arm spiraalstelsels en is die dominante subgroep, met ’n massa van sowat 1014 sonmassas.

Die drie subgroepe smelt saam om een groot sterrestelselswerm te vorm Ander, verder geleë sterrestelsels en sterrestelselgroepe word ook deur Virgo se swaartekrag aangetrek en sal ook later met hulle saamsmelt. Dit dui sterk daarop dat Virgo ’n dinamiese jong swerm is wat nog besig is om te vorm. en binne-in is ’n groot aantal intergalaktiese sterre (tot 10% van die sterre in die swerm), Daar is ook ’n paar sterreswerms wat uit dwergsterrestelsels aangetrek is en selfs minstens een stervormende gebied.

## Helder of noemenswaardige stelsels 
Hier volg ’n lys van helder of noemenswaardige voorwerpe in die Virgo-swerm en die subgroep waarin hulle voorkom.
### Messier-voorwerpe 
Messier 49 (Virgo B),
Messier 58 (Virgo A),
Messier 59 (Virgo A of Virgo E),
Messier 60 (Virgo A of Virgo E),
Messier 61 (Wolk S),
Messier 84 (Virgo A),
Messier 85 (Virgo A),
Messier 86 (eie subgroep of Virgo A),
Messier 87 (Virgo A),
Messier 88 (Virgo A),
Messier 89 (Virgo A),
Messier 90 (Virgo A),
Messier 91 (Virgo A),
Messier 98 (Virgo A of Wolk N),
Messier 99 (Virgo A of Wolk N),
Messier 100 (Virgo A).

### Ander NGC-voorwerpe 
NGC 4216 (Virgo A of Wolk N),
NGC 4435 (Virgo A),
NGC 4438 (Virgo A),
NGC 4450 (Virgo A),
NGC 4526 (Virgo B),
NGC 4536 (Cloud S),
NGC 4567 (Virgo A),
NGC 4568 (Virgo A),
NGC 4651 (buitewyke).

## Verwysings 
## Eksterne skakels 
* Die Virgo-swerm by An Atlas of the Universe
* Kaliforniese Instituut vir Tegnologie
* Heron Island Proceedings 
* SEDS: Virgo-swerm 

* 15px Hierdie artikel is vertaal uit die Engelse Wikipedia